РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/401-21

5.октобар 2021. године

Б е о г р а д

ЗАПИСНИК

43. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 5. ОКТОБРА 2021. ГОДИНЕ

Седница је почела у 08,50 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Душко Тарбук, Оливера Пешић, Бобан Бирманчевић, Братимир Васиљевић, Ана Чарапић,Владимир Маринковић, Золтан Пек и Милорад Мијатовић.

Седници су присуствовали заменици чланова Одбора: Никола Војиновић (заменик Николе Јоловића), Ана Белоица (заменик Соње Влаховић), Велибор Милојичић (заменик Горана Ковачевића) и Зоран Томић (заменик Братимира Васиљевића).

 Седници нису присуствовали чланови Одбора: Душан Бајатовић, Љиљана Кузмановић Вујаковић и Војислав Вујић , нити њихови заменици.

Седници су присуствовали Славица Савичић, државни секретар у Министарству финансија и Драган Бабић, виши саветник у Управи за јавни дуг.

На предлог председника Одбора, Одбор је већином гласова (десет гласова „за“, један народни посланик није искористио право гласа) утврдио следећи:

Д н е в н и р е д:

1. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-1636/21 од 17. септембра 2021.године), у начелу;
2. Разматрање Предлога закона о изменама и допунама Закона о фискализацији, који је поднела Влада, (број 011-1631/21 од 17. септембра 2021. године), у начелу;
3. Разматрање Предлога закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, који је поднела Влада, (број 011-1635/21 од 17. септембра 2021. године), у начелу;
4. Разматрање Предлога закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин), који је поднела Влада, (број 011-1633/21 од 17. септембра 2021. године), у начелу;
5. Покретање поступка за избор председника и чланова Комисије за хартије од вредности.

Пре преласка на рад по утврђеном дневном реду Одбор је једногласно (са дванаест гласова ,,за,,) усвојио записнике са 41. и 42. седнице Одбора.

Одбор је, већином гласова (12 народних посланика је гласало „за“, један народни посланик није искористио право гласа), **у**својио предлог председника Одбора да се, ради ефикаснијег рада Одбора, о тачкама дневног реда 1-4. води заједнички начелни претрес, у складу са чланом 76. Пословника, а да се, потом, о свакој тачки дневног реда Одбор појединачно изјасни.

**ПРВА-ЧЕТВРТА ТАЧКА ДНЕВНОГ РЕДА: Заједнички начелни претрес**

 **Прва-трећа тачка -** Сет од три закона образложила је Славица Савичић, државни секретар у Министарству финансија.

Славица Савичић је истакла да се примена Предлога закона о изменама и допунама Закона о пореском поступку и пореској администрацији огледа пре свега у правнотехничком усаглашавању тог закона са одредбама закона који уређује фискализацију.

Предлог закона о изменама и допунама Закона о фискализацији ствара услове да обвезници фискализације на најефикаснији начин пређу са садашњег модела евидентирања промета преко фискалне касе у складу са Законом о фискалним касама на нови модел online фискализације, односно на евидентирање промета на мало преко електронског фискалног уређаја према Закону о фискализацији. Период прилагођавања износи шест месеци и трајаће од 1.новембра 2021. до 6.априла 2022. године.

Државни секретар је у даљем излагању образложила Предлог закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2. Измене закона се односе на наставак мера које се односе на давања грађанима. У питању су физичка лица која су на дан ступања на снагу овог закона пунолетна, или су постала пунолетна од 24. априла 2021. године, до дана ступања на снагу закона о изменама и допунама овог закона, држављани Републике Србије, који имају пребивалиште на територијиРепублике Србије у складу са законом којим се уређују пребивалиште и боравиште грађана, која поседују важећу личну карту и која се пријаве за уплату новчане помоћи у складу са овим законом.

**Четврта тачка**

Драган Бабић, виши саветник у Управи за јавни дуг је у свом излагању детаљно образложио финансијске услове и начин на који ће се средства зајма из предложеног закона користити и отплаћивати.

 После обједињене расправе о предлозима закона, присупило се изјашњавању о предлозима закона појединачно.

**ПРВА ТАЧКА ДНЕВНОГ РЕДА**: **Разматрање Предлога закона о изменама и допунама Закона о пореском поступку и пореској администрацији**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о пореском поступку и пореској администрацији, у начелу.

За известиоца Одбора на седници Народне скупштине одређена је др Александра Томић, председник Одбора.

**ДРУГА ТАЧКА ДНЕВНОГ РЕДА:** **Разматрање Предлога закона о изменама и допунама Закона о фискализацији**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о фискализацији, у начелу.

За известиоца Одбора на седници Народне скупштине одређена је др Александра Томић, председник Одбора.

**ТРЕЋА ТАЧКА ДНЕВНОГ РЕДА: Разматрање Предлога закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, у начелу.

За известиоца Одбора на седници Народне скупштине одређена је др Александра Томић, председник Одбора.

**ЧЕТВРТА ТАЧКА ДНЕВНОГ РЕДА: Разматрање Предлога закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин)**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о задуживању Републике Србије код OTP banke Srbija a.d. Novi Sad за потребе финансирања Пројекта реконструкције и модернизације железничке пруге Суботица-Хоргош граница са Мађарском (Сегедин), у начелу.

За известиоца Одбора на седници Народне скупштине одређена је др Александра Томић, председник Одбора.

**ПЕТА ТАЧКА ДНЕВНОГ РЕДА:** Покретање поступка за избор председника и чланова Комисије за хартије од вредности

Алекандра Томић је подсетила чланове Одбора да је чланом 245. Закона о тржишту капитала прописано да Комисија за хартије од вредности има пет чланова, укључујући и председника Комисије. Председника и чланове Комисије бира и разрешава Народна скупштина Републике Србије на предлог надлежног радног тела за послове финансија, председник и чланови Комисије бирају се на пет година, с тим што могу бити поново бирани. Ако председнику, односно члану Комисије престане функција пре истека мандата, нови председник, односно члан Комисије бира се на период до истека мандата председника, односно члана коме је функција престала.

Комисији у саставу: Марко Јанковић (председник), Александар Стојковић, Владислав Станковић, Мирјана Ивошевић и Марија Ђорђевић (чланови), функција председника, односно члана Комисије престаје 23. новембра 2021. године када им истиче мандат на који их Народна скупштина изабрала Одлуком („Службени гласник РС“, бр. 94/16, 23/18, 30/18, 10/19, 25/19 и 81/19).

Имајући у виду да Одбор за финансије, републички буџет и контролу трошења јавних средстава има обавезу да, у складу са чланом 245. став 2. Закона, поднесе Народној скупштини предлог за избор председника и четири члана Комисије, Александра Томић је предложила да Одбор позове посланичке групе да дају своје предлогкандидата за председника и четири члана Комисије доставе Одбору најкасније до 25. октобра 2021. године.

Одбор је једногласно (четрнаест гласова ,,за”) прихватио предлог председника Одбора да се посланичким групама упути позив да доставе предлоге кандидата за председника и четири члана Комисије за хартије од вредности.

Седница је завршена у 9,15 часова.

Седница је тонски снимана

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић